ועדת העבודה והרווחה, כנסת 25, פרוטוקול מספר 158, 2024-02-05 00:00

ישראל אייכלר: שלום, וברוכים הבאים לדיון השני היום של ועדת העבודה והרווחה

ישראל אייכלר:  כ"ו בשבט, תשפ"ד, ה-5 לפברואר 2024

ישראל אייכלר:  אנחנו פותחים דיון על הצעות חוק הרשות הלאומית למאבק בעוני התשפ"ג-2022, של חבר הכנסת ינון אזולאי ועוד חברים

ישראל אייכלר:  נמצא איתנו גם חבר הכנסת יוני משריקי, שהוא גם חבר הוועדה, וגם יושב-ראש ועדת הבריאות

ישראל אייכלר:  שלומי, מהביטוח הלאומי - מאוד חשוב שאתה נמצא פה מההתחלה

ישראל אייכלר:  נשמע את הביטוח הלאומי ואת כולם

יונתן מישרקי: ברשותך, אדוני היושב-ראש, הרשות למאבק בעוני, דנו עליו כבר זה דיון שני, אדוני היושב-ראש, אנחנו מדברים עליו

יונתן מישרקי:  זה נושא שנמצא בקונצנזוס, כי הגישו אותו מכל מפלגות וסיעות הבית

יונתן מישרקי:  החשיבות של רשות כפי שאתה רואה את הדברים, רשות עם שיניים

יונתן מישרקי:  רשות שתתכלל לא במובן השלילי של המילה, במובן החיובי של המילה את כל מצב העוני, כולל המלצות, כולל תוכניות לאומיות

יונתן מישרקי:  כולל שיניים מול משרדי הממשלה, כך שבסופו של דבר, הרשות הזאת יהיה לה הכלים לדאוג לצמצום העוני

יונתן מישרקי:  כמובן, אנחנו בעולם אוטופי, אנחנו היינו רוצים שלא יהיה עוני בכלל

יונתן מישרקי:  אבל אנחנו מדברים כרגע במונחים של צמצום העוני

יונתן מישרקי:  חייב להיות בתוך החוק הזה, אתם תראו גם מהתיקונים שהובילו אותם במהלך הדיונים הפנימיים, במהלך החודשים האחרונים

יונתן מישרקי:  אתם תראו שאנחנו הגדלנו את מספר החברים כדי שהרשות הזאת תתכלל כמה שיותר גורמים מכמה שיותר משרדים שנוגעים לעוני בישראל

יונתן מישרקי:  כמעט אין משרד שעברנו עליו שלא נמצא ויש לו השפעה כזו או אחרת על נתוני העוני

יונתן מישרקי:  זה נושא חשוב שאנחנו לא מוכנים שיירד מסדר-היום

יונתן מישרקי:  תודה רבה

יונתן מישרקי:       בגדול אני אומר, הצעת החוק הזו היא הצעת חוק חשובה עם השפעות גדולות מאוד כמעט על כל אזרח במדינה, בפרט, על העשירונים הנמוכים

יונתן מישרקי:  ולכן, אני מודה לך, אדוני היושב-ראש, על הקידום של הצעת החוק הזו, ואני כמובן אבקש מכבודו שנתייחס כמובן לכל הגופים שיושבים כאן סביב השולחן, כל אחד והערותיו

יונתן מישרקי:  אבל בגדול, הכיוון הוא, באמת, רשות מתכללת כפי שאמרתי שתדאג לצמצום הפערים

ישראל אייכלר: בבקשה, אני רוצה לאפשר לאח של חטוף, נועם מור

ישראל אייכלר:  בבקשה

נועם מור: שלום, אני אח של איתן מור, שנחטף מהמסיבה בזמן שהוא חילץ גופות של שתי נערות שהוא מצא שם בשטח ביחד עם החבר שלו

נועם מור:  אני ואיתן אחים ממש טובים

נועם מור:  אנחנו מאוד קרובים

נועם מור:  אני מדבר איתו

נועם מור:  הייתי, יותר נכון, מדבר איתו הרבה על דברים שאני לא מדבר עם אף אחד אחר

נועם מור:  אם הייתי עובר ליד נחלאות הייתי קופץ אליו לביקור בבית

נועם מור:  מדבר איתו, יושב איתו

נועם מור:  איתן הוא אח שלי הבכור

נועם מור:  אני מבקש מכם לא לשכוח, ואם אפשר לדבר עליהם כל הזמן, על החטופים ועל אח שלי

נועם מור:  אסור לשכוח מהם

נועם מור:  אסור להוריד אותם מסדר-היום

נועם מור:   צריך להחזיר את החטופים בניצחון וגאווה, ולא בעסקה שתשפיל אותנו

נועם מור:  תודה

ישראל אייכלר: תודה רבה

ישראל אייכלר:  נעבור להצעת החוק עצמה

ישראל אייכלר:  משרד הרווחה

ישראל אייכלר:  בבקשה

נורית ויסברג נקאש: אני מנהלת את השרות לרווחת המשפחה והילד

נורית ויסברג נקאש:  משרד הרווחה סיפק מענה ל-450 אלף משפחות, כמעט 20% מתושבי מדינת ישראל

נורית ויסברג נקאש:  חלק ניכר מהמשפחות האלה, הן משפחות שחיות במצבי עוני והדרה

נורית ויסברג נקאש:  בשנים האחרונות, המשרד נע לכיוון פיתוח מענים ייעודיים למשפחות, והנושא של משפחות בעוני ואנשים שחיים בעוני, באמת, בבת עינינו

נורית ויסברג נקאש:  אנחנו משקיעים בזה הרבה מאוד חשיבה

נורית ויסברג נקאש:  וגם משאבים מתקציבי משרד הרווחה

נורית ויסברג נקאש:       כבוד השר מרגי, יזם ומוביל ביחד עם חברי הכנסת המכובדים מהלך כדי להסתכל על העוני בצורה הוליסטית ומתכללת

נורית ויסברג נקאש:  המחשבה היא להקים רשות למאבק בעוני שבה אפשר יהיה לנהל את כל הפעולות הממשלתיות בצורה סינרגטית, כך שכל משרדי הממשלה יוכלו לבחון מה הם עושים למען אנשים שחיים בעוני

נורית ויסברג נקאש:  ממשרד האנרגיה, משרד הבריאות שאני יודעת שעובד על זה, המשרדים עובדים על זה בסלייטים, בחתיכות, וצריך להחזיק את כל המעטפת הזאת

נורית ויסברג נקאש:  המשרד יוכל לתת המלצות ועצות לכנסת, לממשלה על הנושא של הטיפול בעוני, וגם להפוך למוקד ידע

נורית ויסברג נקאש:  כבר היום משרד הרווחה מוביל את הידע בתחום העוני

נורית ויסברג נקאש:  מייעץ למשרדים אחרים כיצד להתמודד עם האנשים שחיים בעוני

נורית ויסברג נקאש:  ואנחנו סמוכים ובטוחים כי מהלך חשוב שכזה יוכל לארגן ולסייע ולהיטיב את מצבם של אנשים שחיים בעוני

נורית ויסברג נקאש:  תודה

ישראל אייכלר: תודה רבה

ישראל אייכלר:  ישנם עוד הצעות החוק

ישראל אייכלר:  המציעים לא נמצאים, אז לא נוכל למזג אותן עכשיו, אולי בהמשך

ישראל אייכלר:  אולי לקראת הקריאה הראשונה נמזג אותן לפני ההצבעה

שלומי מור: תודה אדוני, שלומי מור, הביטוח הלאומי, אדוני, כידוע, הביטוח הלאומי גם עוסק לא מעט בתחום העוני בין בתשלומים, כמובן של גמלאות, בין בהתוויית מדיניות ככל שהוא יכול לייעץ לכל הגורמים הרלבנטיים במדינה

שלומי מור:  ובין במחקר

שלומי מור:  לביטוח הלאומי יש מחקר שלם וגדול עם מאגרי המידע מהגדולים במדינת ישראל שעוסק בדבר הזה, ומוציא דוחות

שלומי מור:  מוציא את דוח העוני, מוציא מחקרים רבים ונוספים

שלומי מור:  החשש שלנו, אדוני, שלא יהיה פה כפל, או מקום שרצינו לרכז טיפול בנושא במקום אחד, יוצא שאנחנו מבזרים אותו

שלומי מור:  זאת אומרת, לדוגמה מינהל המחקר

שלומי מור:  יש מינהל מחקר גדול ושלם שעושה את העבודה הזאת

שלומי מור:  פה בהצעה לדוגמה מוצע להקים עוד מינהל מחקר שיקים עוד מאגרי מידע, ויעשה עוד את הדברים הללו

שלומי מור:       ולכן, הייתי מציע, אדוני, גם אם לקראת שנייה שלישית, שנבוא בדברים עם משרד הרווחה על מנת שנראה איך אפשר לשתף פעולה, ולא ליצור כפל סמכויות וכפל עבודה, אלא לראות איך משתפים פעולה בעניין הזה, כדי שהדברים יהיו יותר מרוכזים ופחות מבוזרים

נטלי מופסיק: באמת נודע לי על העמדה של ביטוח לאומי בסמוך לוועדה

נטלי מופסיק:  אבל אנחנו יודעים ואוהבים לעבוד עם המוסד לביטוח לאומי

נטלי מופסיק:  אני בטוחה שנצליח למצוא את דרך המלך למצוא שהממשלה תעבוד בצורה סינרגטית

ישראל אייכלר: זה מובן מאליו שצריך להיות כלים שלובים ולא כפילויות

ינון אזולאי: שלומי, אפילו על תחשוב אחרת

ישראל אייכלר: ארגון "לתת" – ז'יל דרמון

ז'יל דרמון: אדוני היושב-ראש, תודה רבה על זכות הדיבור שאתה נותן לנו

ז'יל דרמון:  אני נשיא ומייסד ארגון "לתת"

ז'יל דרמון:  עולה חדש ותיק מצרפת אם אתה שואל, לא מאוסטרליה

ז'יל דרמון:  ברשותך, אני רוצה להזכיר פרט קטן

ז'יל דרמון:  קודם כל, המהלך הזה הוא מבורך מאוד

ז'יל דרמון:  אני חושב וכמו שנאמר כבר על ידינו, זה אירוע היסטורי מבחינת האקו-סיסטם של מאבק וצמצום העוני בארץ

ז'יל דרמון:  אני רק רוצה להזכיר דבר אחד

ז'יל דרמון:  בסוף שנות ה-90', ראש ממשלת אנגליה טוני בלייר, הקים ועדה שדי דומה לוועדה שאנחנו אמורים להקים היום

ז'יל דרמון:  וכתוצאה מזה, בתוך שנתיים הגיעו לאיזושהי תוצאה של 30% ירידה בשיעור העוני בקרב הילדים באנגליה

ז'יל דרמון:  זאת אומרת, אנחנו לקראת מהלך שאמור להיות מאוד משמעותי עבור חלק ניכר מהאוכלוסייה הנזקקת בארץ

ז'יל דרמון:  זה לא רק הקמה של ועדה, זו הקמה של מהלך שסוף סוף ייתן לנו כלים כדי להשפיע בצורה משמעותית בנושא של העוני בארץ

ז'יל דרמון:       רק כמה הצעות, וכמה דברים שהיינו רוצים לראות בנוסף למה שכתוב כבר בהצעת החוק

ז'יל דרמון:  אני חושב שהעניין של יעדים – דבר מרכזי להציב יעדים שנתיים ורב שנתיים שיגדירו מה זאת אומרת צמצום העוני

ז'יל דרמון:  צמצום אי-השוויון

ז'יל דרמון:  צמצום הפערים החברתיים הוא מהלך מרכזי בתוך ההקמה של הרשות

ז'יל דרמון:  הדבר השני, אנחנו מאמינים שאם כבר שיתוף הפעולה עם המגזר הרחב, המגזר השלישי הקהל הרחב בארץ הוא נושא מרכזי, והוא התבסס בעיקר על עניין השקיפות

ז'יל דרמון:  שקיפות – פרסום הדוחות של עבודת הוועדה

ז'יל דרמון:  שקיפות – מבחינת תוצאות יעדים

ז'יל דרמון:  ואתר של הרשות אמור לעזור בצורה משמעותית בעניין הזה

ז'יל דרמון:  תשתפו ותפיצו

ז'יל דרמון:      אם המהלך הזה הוא מאוד מבורך ורצוי, אם כבר יש ברכה, אז אסור לקלקל

ז'יל דרמון:  יש איזשהו רצון אולי לסגור את המועצה הארצית לביטחון תזונתי

ז'יל דרמון:  אנחנו חושבים שזה לא יהיה מהלך נכון

ז'יל דרמון:  תשאירו את זה, זה יגביר את הכוחות למען אותה מטרה – צמצום העוני

ז'יל דרמון:  הם עושים עד עכשיו עבודת קודש

ינון אזולאי: לא סוגרים

ז'יל דרמון: מכניסים את זה בתוך תת ועדה של הרשות

ז'יל דרמון:  אנחנו חושבים שפה אנחנו מאבדים קצת סינרגיה מבחינת העבודה שנעשתה והניסיון שצברנו שהמועצה צברה עד עכשיו, אז אסור להיפטר מזה

ז'יל דרמון:  אני חושב שהפוך – לשמור את האנרגיה שיש שם

ז'יל דרמון:  תודה רבה על זכות הדיבור

ז'יל דרמון:  שיהיה לנו בהצלחה

ישראל אייכלר: תודה רבה

ישראל אייכלר:  עמותת "פתחון לב

ישראל אייכלר:  אלי כהן

ישראל אייכלר:  מנכ"ל

אלי כהן: שלום לכולם, תודה, אדוני היושב-ראש, אני לא אטריח ואחזור על הרבה דברים בעניין הזה

אלי כהן:  אני רק אומר שתי דברים

אלי כהן:  לגבי המועצה, אנחנו גם חושבים שהפעולה שלהם מבורכת, אבל היא חייבת להיכנס להיות חלק מהפעילות

אלי כהן:  אי-אפשר לדבר על תכלול מבלי לתכלל ולהשאיר את הגופים בצורה נפרדת

אלי כהן:  אני מכבד את דעתו של ג'יל ידידי כמובן, אבל זו העמדה שלנו

אלי כהן:       הדבר השני, שבסוף, ודווקא בשנה הזאת, זה קצת הרי לא יאומן שאנחנו יושבים פה ב-2024, ורק חושבים על להקים את הגוף שיתכלל את הטיפול בעניים במדינת ישראל

אלי כהן:  זה בלתי נתפס

אלי כהן:  אבל כדי שלא נשב פה עוד פעם ב-2042, ונגיד שהקמנו גוף, אבל כמות העניים נשארה אותה כמות, אנחנו חייבים בסופו של דבר, לשים בדבר הזה תקציב

אלי כהן:  אנחנו הצענו שאחוז אחד מתקציב המדינה ילך לטובת הפעילות הזאת מוגדר בחוק, ואנחנו חייבים לתת שיניים לדבר הזה

אלי כהן:  לא יכול להיות שאנחנו יושבים פה שנה אחרי שנה, כמויות העוני גם לפי הדוחות של הביטוח הלאומי, גם על הדוחות של "לתת" פחות או יותר נשארים אותו דבר, ולא זזים

אלי כהן:  חייבים לייצר את המהלך הזה ככזה שמוביל שינוי

אלי כהן:  כמובן, תודה לכל החברים שמובילים את המהלך הזה החשוב מאוד

אלי כהן:  כולם פה מסכימים

אלי כהן:  אז תודה לכולם

ישראל אייכלר: תודה רבה

ישראל אייכלר:  איגוד העמותות בישראל, מרדכי זאב ויטמן

מרדכי זאב ויטמן: צהריים טובים, שלום וברכה, קודם כל, תודה רבה לכל חברי הוועדה, וכל אלה שהגיעו למען הרווחה של עם ישראל

מרדכי זאב ויטמן:  תודה מיוחדת לחבר הכנסת הרב אייכלר על הדאגה שלו לנזקקים לאורך כל השנים וגם פה בוועדה, אחד הדברים החשובים באמת לעזור לעם ישראל

מרדכי זאב ויטמן:  השם שלי מוטי ויטמן, אני מנטור, יועץ עסקי לעמותות

מרדכי זאב ויטמן:  מלווה מאוד עמותות בכל רחבי הארץ בתחומים שונים, ביניהם, הרבה מאוד עמותות שעוזרות לעניים, לאנשים שמתקשים כמו: "חסדי נעמי", אהבת חסד", "תכלית", קרן הצדיק של הרב אריה לוין, עוד הרבה עמותות שנותנים את המענה

מרדכי זאב ויטמן:   
	כשאנחנו מתכנסים פה בתקופה של המלחמה, ראינו שדווקא בעורף, מי שנתן את המענה זה העמותות

מרדכי זאב ויטמן:  בתקופת הקורונה, שגם כן היה צורך בעזרה, ייסדתי את איגוד עמותות בישראל, המטרה שלו זה בעצם לייצג את העמותות מול הממשל

מרדכי זאב ויטמן:  כשמגיעים להקים פה ועדה שהיא עוזרת לעניים של עם ישראל, אנחנו צריכים לשים לב, מי שנותן את המענה בשטח, בסוף, בשורה התחתונה, הרבה מאוד זה העמותות

מרדכי זאב ויטמן:  העמותות יש להן תפקיד מאוד בכיר בחלק של העזרה לאנשים עניים, גם בחלק של לתת להם את האוכל, גם בחלק של העזרה

ישראל אייכלר: יש לזה היום שם מודרני – המגזר השלישי

מרדכי זאב ויטמן: המגזר השלישי, שמגיע לתת את המענה לכל הנזקקים בקצה, בשורה התחתונה שהם אלה שעוזרים

מרדכי זאב ויטמן:  אני חושב כשמגיעים לכזאת ועדה, חייב להיות נציג מהעמותות, ועוד יותר, לא רק נציג מהעמותות, שגם כן הנציג מבין את הצרכים של העמותות שהוא חי את העולם הזה

מרדכי זאב ויטמן:  כשמגיעים לפתור את העוני בישראל, ישנם שתי דרכים, יש דרך אחת לטפל בפצועים מתחת לגשר בעוני

מרדכי זאב ויטמן:  ויש דרך נוספת – זה לטפל באנשים שעוד לא הגיעו לשם, גם כששני בני הזוג עובדים

מרדכי זאב ויטמן:  חלילה, אם מגיע מקרה אחד חריג רפואי, או הוצאה חריגה ואנשים מתמוטטים מזה

מרדכי זאב ויטמן:  ויש כל כך הרבה ארגונים שמגיעים לתת את הכלים המקצועיים לאותם אנשים נורמליים וסטנדרטים בעלי עסקים קטנים, או אנשים שכירים רק להתנהל נכון, רק לעבוד נכון, רק לדעת התנהלות כלכלית

מרדכי זאב ויטמן:  ועוד יותר מזה, גם העמותות בעצמן, מי שהקים אותן, בדרך כלל, זה אנשים שבאו ממקום של חסד

מרדכי זאב ויטמן:  הוא התחיל להכין קצת אוכל לאנשים, וזה התרחב

מרדכי זאב ויטמן:  זה לא אנשים שהגיעו ולמדו להיות מנהל עמותה והקימו

מרדכי זאב ויטמן:  כמעט כל מנכ"ל של עמותה, זה בן-אדם שהיה לו איזשהו חלום, איזשהו אג'נדה, איזו מטרה שהוא התחבר אליה

מרדכי זאב ויטמן:  השם ישמור

מרדכי זאב ויטמן:  ילד חולה ובעקבות כך הוא הגיע לזה

מרדכי זאב ויטמן:  וגם למנהלים עצמם, למנהלי עמותות, צריכים לתת את הכלים איך לנהל נכון את התקציבים שהם מקבלים

מרדכי זאב ויטמן:  את התרומות שהם מקבלים

מרדכי זאב ויטמן:  את ההתנהלות הכללית בסיוע לקצה של אלה שמקבלים את העזרה

מרדכי זאב ויטמן:  לא לבנות את בית החולים מתחת לגשר, אלא פשוט לבנות את הגשר

מרדכי זאב ויטמן:  כמו שהיום אנחנו מבינים בנוער נושר, שאנחנו מתעסקים הרבה במניעת נוער נושר, אותו דבר גם כשמתעסקים בדוח העוני, ודוח העוני באמת מדבר על המצוקה שלאנשים באמת אין אוכל בבית, אין כסף לשלם חשמל, בפרט, שהחשמל התייקר והכול מתייקר

מרדכי זאב ויטמן:  אנשים באמת סובלים, אבל רגע, גם בהם צריכים לתת את המענה

מרדכי זאב ויטמן:  אבל צריך לתת את המענה גם מעבר לזה

מרדכי זאב ויטמן:       אם ניקח את ארגון "אהבת חסד", שעדיין לא מוגדרים ברווחה, ולא עניים, וגומרים את החודש

מרדכי זאב ויטמן:  אבל מספיק שמגיעים רק החתונות של הילדים

מרדכי זאב ויטמן:  מספיק שמגיע מקרה רפואי הכי קטן, צריך לתת על זה את הדעת

מרדכי זאב ויטמן:  ניקח רק את ארגון "אהבת חסד", שהוא לקח עכשיו 300 אברכים מחסידות

מרדכי זאב ויטמן:  300 אנשים מחסידות בעלז, לתת להם אבחון מקצועי מה מתאים ללמוד כדי להתפרנס

מרדכי זאב ויטמן:  הדבר הזה מונע את הדור של העוני בישראל

מרדכי זאב ויטמן:  זה שתי דברים שצריך לשים עליהם את הלב

מרדכי זאב ויטמן:  והדבר הכי חשוב, שאין נציג בתוך הוועדה

יונתן מישרקי: קודם כל, משרד העבודה וגם משרד הכלכלה הוא חלק מהחברים

ישראל אייכלר: מה שהוא אמר בעצם שלהכנת אנשים שיוכלו להתפרנס כדי שלא יפלו לעוני, זה גם חלק מהמאבק בעוני

יונתן מישרקי: חלק מגיבוש תוכנית לכאורה של הרשות

יונתן מישרקי:  לא כתוב במפורש

יונתן מישרקי:  אבל כשיושב לך נציג של משרד הכלכלה, משרד העבודה, זרוע העבודה, והם חלק מגיבוש התוכנית, אז מתבקש מטבע הדברים, כמו שמשרד החינוך - - -     

ישראל אייכלר: זה במסגרת המשך החקיקה שיהיה ברור שעוסקים גם בדברים כאלה של  לסייע לאנשים שלא יפלו לעוני

מרדכי זאב ויטמן: אני רוצה להוסיף על זה משהו אחד

מרדכי זאב ויטמן:  כשאנחנו מדברים על התעסוקה, אז במגזר הכללי יש באמת הרבה חברות שנותנות את האבחון התעסוקתי, והתאמות תעסוקה, וליווי עסקים קטנים

מרדכי זאב ויטמן:  רק צריכים לשים לב, רוב העמותות כרגע בישראל, הציבור החרדי מתפעל אותם למען הציבור הכללי

מרדכי זאב ויטמן:  הציבור החרדי, חייב את ההתאמה שלו בחלק הזה להבין איזה עבודות מתאים להם

ישראל אייכלר: זה לא הנושא

ישראל אייכלר:  הנושא הוא הרשות למאבק בעוני, ואני ארצה שזה באמת יכלול את כל סוגי ההכנות לתעסוקה לאנשים, כדי שיוכלו להתפרנס בעצמם, ולא הצטרכו ליפול לעוני

נטלי מופסיק: אדוני, בגלל זה נמצא גם נציג של שרות התעסוקה בתוך המועצה של הרשות

ישראל אייכלר: יש נציגות לשרות התעסוקה

נטלי מופסיק: בוודאי

נטלי מופסיק:  כי גם אנחנו סבורים שזה לגמרי חלק אינהרנטי במאבק בעוני

מרדכי זאב ויטמן: עוד נקודה אחת קטנה

מרדכי זאב ויטמן:  אנחנו מבינים היום כשאנחנו רואים גם במלחמה עכשיו, גם בקורונה, שמי שנותן את המענה בעורף, אולי עכשיו קצת יש יותר רעש בתקשורת על העזרה של העמותות

מרדכי זאב ויטמן:  בסופו של דבר, מי שנותן באמת נותן את המענה בשטח, זה מנהלי העמותות

מרדכי זאב ויטמן:  כשאנחנו בונים תוכנית לעוני, צריכים לתת גם למנהלי העמותות את ההכשרה איך להוציא את המשפחות מהעוני, ולא רק איך לתת להם סלים

מרדכי זאב ויטמן:  איך לתת להם תמיכה

ישראל אייכלר: הדרכה והכשרה

ישראל אייכלר:  תודה רבה

ישראל אייכלר:  הפורום למאבק בעוני

ישראל אייכלר:  עו"ד בקי קשת

בקי קשת: תודה רבה

בקי קשת:  הגעתי יחד עם פעילה מהרשת ל"חיים בכבוד", כי אנחנו מאמינים שאין לקבל החלטות בלי לשמוע את האנשים שהם עצמם חיים את המציאות הזאת

בקי קשת:  אז אם יישאר זמן, אני גם אשמח לומר מילה

יפעת חיים: אני כאימא לתשעה ילדים, אישה פשוטה, נקלעתי גם למציאות מאוד קשה

יפעת חיים:  בשנייה, כמו שהוא אמר, יש פעילים, יש עמותות, בשנייה, פתחתי גמ"ח – 200 נשים בשנייה נרשמו לי

יפעת חיים:  העוני הוא גדול בישראל

יפעת חיים:  זה ממשהו קטן שאני חוויתי

יפעת חיים:  העוני כל כך גדול

יפעת חיים:  יש קיצוץ של 50% - 300 מיליון לתווי מזון

יפעת חיים:  חוסר תקציב למיזם לביטחון תזונתי

יפעת חיים:  חוסר תקציב להצלת מזון

יפעת חיים:  הרשות פה, זה דבר חשוב

יפעת חיים:  התקציב זה חשוב וזה גם דחוף

יפעת חיים:  תודה

ישראל אייכלר: מה אמרת? שיש קיצוץ במה?      

יפעתי חיים: התקציב לתווי מזון – 300 מיליון - 50%

בקי קשת: התקציב שהיה אמור להיות עכשיו 600 מיליון, והתקציב שהציגו אותו - האחרונה שראינו – הורידו לא 5% קיצוץ רוחבי, כמו בכל מקום - 50% הורידו ל-300 מיליון

בקי קשת:  זה התקציב שתחת משרד הפנים

ישראל אייכלר: משרד הרווחה יודע על הקיצוץ הזה?     

תאיר ראבוחין: אני ממשרד האוצר

תאיר ראבוחין:  הנציגה פה מתייחסת לסכומים במסגרת תקציבים קואליציוניים של תלושי מזון שמוקצים באמצעות המנגנון של הנחה בארנונה דרך משרד הפנים

יונתן מישרקי: היא מדברת על תלושי המזון של דרעי

תאיר ראבוחין: החל ממסגרת התקציב הנוכחי, מה שצפוי להיות מוקצה זה 300 מיליון שקלים

ישראל אייכלר: אז איפה שמתם את ה-300 האחרים?     

תאיר ראבוחין: זה בין היתר, וכמו הרבה דברים וקיצוצים נוספים, מממן את הגידול של כ-50 מיליארד שקל הוצאות מלחמה

בקי קשת: המלחמה על חשבון מי שאין לו אוכל

תאיר ראבוחין: זה תקציב קואליציוני

תאיר ראבוחין:  ההמלצות היו שבימים כאלה זה לא ברור מאליו שתקציבים קואליציוניים ניתנים באופן חופשי

ישראל אייכלר: ברשותך, אצלכם באוצר יש מושגים של תקציבים כאלה ואחרים

ישראל אייכלר:  אני כאזרח מתקומם על המושג הזה - תקציבים קואליציוניים

ישראל אייכלר:  מה זה תקציב קואליציוני? אם זה תקציב ראוי לעניים, הוא צריך להיות בתוך ספר התקציב

ישראל אייכלר:  ואם לא – צריך להוציא אותו

ישראל אייכלר:  כל המושג הזה תקציב קואליציוני, כדי שיוכלו לבוא ולקצץ  300 מיליון מעניי ישראל? זה מקומם בצורה נוראה

ישראל אייכלר:  אני מתבייש שאני יכול להיות שותף בממשלה שיש לה אוצר כזה שמפריד בין תקציב קואליציוני לתקציב אחר

ישראל אייכלר:  מה זה תקציב קואליציוני?     

תאיר ראבוחין: בבסיס תקציב משרד הרווחה, יש כ-150 מיליון שקלים בשנה שהולכים לטיפול - - -       

בקי קשת: רק בבסיס התקציב

תאיר ראבוחין: לא אמרתי בבסיס התקציב

תאיר ראבוחין:  אמרתי כל שנה משרד הרווחה משקיע כ-150 מיליון שקלים באופן שיגרתי במנגנונים מוכרים כמו לדוגמה תמיכה בעמותות, מידע ובטחון תזונתי, זה באמת בנושא של מזון

ישראל אייכלר: אז מה הקשר בין מזון לקואליציה? חברי הקואליציה אין להם מזון?     

ז'יל דרמון: התמיכות זה לא כסף קואליציוני? וגם שם יש קיצוץ של 5%

תאיר ראבוחין: יש קיצוץ רוחבי של 5% בתקציב - - -      

ישראל אייכלר: חברי קואליציה, מקבלים משכורת בדיוק כמו חברי אופוזיציה

ישראל אייכלר:  אז אין לאופוזיציה בעיה של מזון, וגם לא לקואליציה

ישראל אייכלר:  אבל לאזרחים העניים, אני ממש חושב שהם לא צריכים להיות חלק מהשיח בכלל

דבורה ביטון: אדוני, ואז אין קואליציה, אופוזיציה

דבורה ביטון:  כשרעבים, כשכואבים, כשבוכים – אין קואליציה ואופוזיציה

דבורה ביטון:  בואו נשים את הפן הזה בצד

דבורה ביטון:  יש פה בני אדם, שלא מצליחים לגמור את החודש

ישראל אייכלר: בדיוק

ישראל אייכלר:  אני צריך את האנשים האלה שצריכים את זה לפת לחמם, לא לקצץ להם 50% בתקציב

דבורה ביטון: אסור להכניס את הפן הזה בסוגיה הזאת בכלל

ישראל אייכלר: זה נשמע לי נורא

ישראל אייכלר:  מתי מגיע התקציב הזה?     

ינון אזולאי: אנחנו מחכים לו

ינון אזולאי:  כבר התחלנו לחכות לו כמו למשיח

ישראל אייכלר: אפשר עוד לתקן אותו

אליהו דלל: בוודאי, הוא יגיע בקריאה ראשונה

ישראל אייכלר: אני מציע לכל חברי הקואליציה והאופוזיציה, להחזיר את ה-300 מיליון האלה מהעניים ביותר

ישראל אייכלר:  לא יכול להיות שבזה יקצצו

ישראל אייכלר:  זה חלק מהמלחמה

ישראל אייכלר:  לחם – זה מלחמה

תאיר ראבוחין: אני רק אציין שלא מדובר בתוכנית שהאפקטיביות שלה הוכחה, והיא מחולקת לא לפי קריטריונים שאנשי המקצוע ממליצים לחלק איזשהם סכומים שקשורים לטיפול ובטחון תזונתי

ישראל אייכלר: שכן יחלקו את זה אנשי מקצוע

ינון אזולאי: את מבינה שאת עכשיו מטעה פה את כל הוועדה ואת כל הציבור

ינון אזולאי:  נכון? כי זה אושר כמה פעמים ועבר את הקריטריונים של משרד המשפטים, של משרד הרווחה, של משרד הפנים

ינון אזולאי:  את יכולת להגיד שזה לא, על ה-150 מיליון שקלים שאת מחלקת אותם בביטחון תזונתי, אני רוצה לראות את הקריטריונים כמה שם משפחות מקבלות, וכמה ב-900 מיליון האלה שבמקור שלהם כמה מקבלים?      

תאיר ראבוחין: אין שום בעיה

ינון אזולאי: אז בואי, אני יודע כמה

ינון אזולאי:  32 אלף משפחות, לעומת 350 אלף משפחות

ינון אזולאי:  אז לא להטעות את הציבור, להגיד להם את כל התמונה

יונתן מישרקי: הקריטריונים אושרו ונבדקו הדק היטב

ישראל אייכלר: רק רגע

ישראל אייכלר:  אני רוצה לציין שינון אזולאי, חבר ועדת הכספים, אז הוא יודע יותר טוב מאיתנו את העניין הזה

ינון אזולאי: לא

ינון אזולאי:  אני יודע, למדתי את החומר

ישראל אייכלר: אבל המושג הזה החלטות מקצועיות, ולא מקצועיות, אני לא מוכן אף פרוטה מתקציב המדינה שייצא באופן לא מקצועי

ישראל אייכלר:  בשביל זה יש לנו אלפי פקידים שיעשו את העבודה המקצועית שלהם

ישראל אייכלר:  אני לא מוכן לשמוע דבר כזה שזה לא מקצועי

ישראל אייכלר:  אם זה לא מקצועי – שזה לא יהיה

ישראל אייכלר:  ומי שלא מקצועי, שייתן את הדין - איפה מעמידים לדין אנשים שעובדים בצורה לא מקצועית?     

ינון אזולאי: הדבר היחיד היה שב-2024, ועדת מנכ"לים הייתה צריכה להחליט אם מעבירים את זה למשרד הרווחה, או שזה נשאר במשרד הפנים

ינון אזולאי:  לא דובר שזה לא מקצועי

ינון אזולאי:  ולא מדובר שזורקים את הכסף מהאוויר

תאיר ראבוחין: ועדת המנכ"לים הייתה אמורה להיות ממונה, ולהחליט על מה הקריטריונים

תאיר ראבוחין:  וגם באיזה משרד זה הולך להיות

ינון אזולאי: נכון

ינון אזולאי:  אבל לבוא מפה ולהגיד שלא מקצועי

ינון אזולאי:  מה, נראה לך שמחלקים את זה ככה? – דופקים בדלת לאנשים ונותנים להם את הכסף?      

בקי קשת: אני רוצה להודות לחברי הכנסת שפה, שבאמת רואים, כי הרשות מאוד חשובה, אבל תקציב המדינה, זה עכשיו האוכל של האנשים

בקי קשת:   וגם המשפט היחיד בדיוק באותו נושא, כמו שהאוכל חשוב, חשוב לשמוע אותם, וגם במועצה שתקום – למי שחי בעוני ולא למומחי כלכלה, ומומחי חינוך, וכל מיני מומחים מאוד גדולים שגם הם מומחים

ישראל אייכלר: אנחנו דרשנו שברשות יהיו גם נציגים של אנשים עניים

ישראל אייכלר:  אני מקווה שלא יהיו אנשים שהתנדבו להיות עניים בשביל להיות בוועדה הזאת

מרדכי זאב ויטמן: חשוב שכל נציג שמתמנה, שזה יהיה בהתייעצות עם יושב-ראש הוועדה

ישראל אייכלר: הרשות היא רשות עצמאית, יש הפרדת רשויות

ישראל אייכלר:  כמו שאני לא רוצה שהממשלה תתערב בוועדה בכנסת, כך הכנסת לא יכולה להתערב ברשות

ישראל אייכלר:  אבל אנחנו יכולים לקבוע שצריכים להיות שם אנשים, נציגות של עמותות, נציגות של עניים

נטלי מופסיק: אדוני, זה כבר עכשיו נקבע

נטלי מופסיק:  יש נציגי ציבור

נטלי מופסיק:  זה גם הרעיון של זה שיהיה נציג

ישראל אייכלר: נגיע לרשימת ההרכב

ישראל אייכלר:  בבקשה, עו"ד בועז גור, מנהל מחלקה ציבורית

בועז גור: פורום ארלוזורוב, זה מכון מחקר מבית ההסתדרות, מכון עצמאי

בועז גור:  הוא עוסק בעצם במחקר לטובת עיצוב של מדיניות כלכלית חברתית בישראל

בועז גור:  לגבי הצעת החוק, בעצם, שתי נקודות מרכזיות

בועז גור:  אני חושב שמי שעוקב אחרי זה, יודע שהיה ניסיון להקים רשות למאבק בעוני כבר הרבה שנים

בועז גור:  היו לה הרבה מאוד גלגולים

בועז גור:  לדעתי, הגלגול הנוכחי, לא רק שהוא הבשיל, וגם פוליטית הוא הבשיל, הוא גם כבר נראה כמו רשות הרבה יותר עצמאית, טובה ומקיפה, שגם נוגעת בכל מחוללי העוני

בועז גור:  רק עצם זה שהוסיפו את הנציגים כמעט מכל משרדי הממשלה מוכיחה את זה

בועז גור:  אבל עדיין לגבי ההרכב של המועצה דבר אחד

בועז גור:  משרד אחד נעדר מהצעת החוק - וזה משרד ראש הממשלה

בועז גור:  משרד ראש הממשלה, על פי כלפי עבודת הממשלה, הוא המשרד שתפקידו לקחת בעיות רוחב, לתכלל אותם בין משרדי הממשלה, ולתאם אותם

בועז גור:  וגם צריך לומר רגע, לא מבחינה פורמלית, הוא גם משרד כשהוא רוצה, יש לו את הכוח ללכת ולחייב משרדי ממשלה, או בעצם לשכנע אותם לפעול בדרכים מסוימות

בועז גור:      בסוף, כשצריך לקחת פרויקט לאומי, נושא רוחב לאומי שמזהים שגם נופל בין הכיסאות – בסוף, הרבה פעמים זה מתגלגל במשרדי הממשלה

בועז גור:  אני לא חושב שהצעת החוק הזאת לא נותנת את התשובה לתיאום ולתכלול וכו', ההיפך

בועז גור:  אבל אני חושב שהגוף שיש לו את הכוח ואת הסמכות לדברים האלה, צריך להיות לפחות על שולחן הרשות

ישראל אייכלר: מחשבה ראשונית אתה צודק

ישראל אייכלר:  למה שלא יהיה נציג ראש הממשלה?     

נטלי מופסיק: אנחנו נבדוק את זה

ישראל אייכלר: איך זה ברשויות אחרות?     

נטלי מופסיק: בחלק כן בחלק לא

ישראל אייכלר: אז תשקלו את זה

ישראל אייכלר:  יכול להיות שלפעמים שרים יש להם כל מיני העדפות, וראש ממשלה בדרך כלל, בסופו של יום, יש לו אחריות כוללת

ישראל אייכלר:  יכול להיות שכדאי שיהיה נציג ראש ממשלה

בועז גור: בעצם, אחת הסיבות להקמת הרשות, זה שבאמת הרבה שנים פעמים אמרו העוני נמצא פה, פעם פה, אבל העוני לא שייך למשרד ממשלתי

בועז גור:  העוני בסוף הוא נושא לצערנו

ישראל אייכלר: אנחנו נשקול להוסיף את הממשלה לנציגות הזו

בועז גור: הנקודה השנייה נוגעת גם לתקציב

בועז גור:  בעצם, מכיוון שהרשות עוד לא הוקמה, ועוד לא התכנסה, ועוד לא כתבה את התוכנית שמפורט, אולי שזה בעצם התפקיד המרכזי הראשון שלה, אני חושב שהגשת התוכנית ותקצובה לא יהיה נתון לאילוצי התקציב ויידחה משנה לשנה, מה שעלול לקרות, צריך להגיד, זה עלול לקרות בסיטואציות פוליטיות כאלה ואחרות

בועז גור:  רק עכשיו סיימנו דיון על מה קואליציוני ומה לא

בועז גור:  אז אני חושב שנכון להכניס לתוך החוק, וזה כן אפשר, לא את התקציב עצמו, אלא את המועד שבו הוועדה תגיש את התוכנית ואת התקציב כדי שהמועד הזה גם יחפוף בגדול למועד הגשת התקציב הבא לשנת 2025

בועז גור:  יכול להיות שבסופו של דבר, לא תהיה ברירה, התוכנית לא תהיה מוכנה ויהיה צריך לדחות את זה

בועז גור:  אבל ברגע שזה מופיע בחוק - - -     

ישראל אייכלר: זה מופיע בהצעת החוק מה שאמרת עכשיו

ינון אזולאי: הוא רוצה את התוכנית, לא הדיווחים

בועז גור: לא, התוכנית, לא הדיווחים

בועז גור:  התוכנית עצמה

ישראל אייכלר: אם צריך לדווח כל 15 במרץ, כל שנה - - -      

בועז גור: כן

בועז גור:  אבל לצורך העניין, אם יהיה דיווח ב-15 במרץ שהרשות עוד לא סיימה את הכנת התוכנית, אז אנחנו נזוז שנה קדימה

ישראל אייכלר: כל שנה עד מתי אתה אומר?      

בועז גור: התקציב צריך להיות מוגש בגדול בחפיפה על התקציב

בועז גור:  לפי דעתי לאזור - - -      

ישראל אייכלר: מתי מכינים את התקציב כבר בספטמבר אני חושב

בועז גור: אני חושב שבאזור חודש מאי, זה עוד השלב שבו עוד אפשר להיכנס לתקציב הבא

בועז גור:  שוב יש פה שאלה, התקציב דו-שנתי, שנתי, תמיד יש שאלות כאלה

בועז גור:  בעיקרון, באמצע השנה

ישראל אייכלר: תרשמי את זה

ישראל אייכלר:  תודה על ההערות

אליהו דלל: אני קיימתי כמה דיונים בוועדה לזכויות הילד, בנושא הזה של העוני

אליהו דלל:  אני חייב לומר שהנתונים הם לא טובים

אליהו דלל:  ממש לא טובים

אליהו דלל:  עד לפני שנתיים, הייתה ירידה באי-השוויון

אליהו דלל:  אבל עדיין האוכלוסיות שסובלות מהעוני, הן אוכלוסיות גם במגזר הערבי, וגם במגזר החרדי, והן מהוות כ-80% מכלל הילדים העניים בשני המגזרים האלה

אליהו דלל:  ולכן, תשומת הלב צריכה להיות באמת לאותה אוכלוסייה גם במגזר החרדי, וגם במגזר הערבי

אליהו דלל:  הבעיה היא בילדים, וזה העתיד שלנו

אליהו דלל:  קודם כל אני מברך על החוק הזה

אליהו דלל:  אני חושב שהוא נכון

אליהו דלל:  כמובן, צריכים לדון בו יותר פרטנית כזה או אחר לשמוע את כולם

אליהו דלל:  אבל זה מאוד חשוב

אליהו דלל:  הרשות הזאת מאוד חשובה

אליהו דלל:  אם אנחנו מסתכלים על הנושא של הילדים, אז צריך לתת לרשות כלים לטפל בילדים, כי אנחנו הגענו למסקנות, ככל שאתה מטפל בחינוך בילדים בנושא שדובר קודם, אפילו חינוך פיננסי, אפילו נושא של תעסוקה כזאת או אחרת, אין ספק שזה יביא להקטנה בעוני, כי אנחנו רואים פה ילדים עניים של דור שני ושלישי ולא רוצה להגיד אפילו רביעי

אליהו דלל:  וזאת הבעיה שאנחנו מנציחים את העוני במדינה שלנו

אליהו דלל:  בשנתיים האחרונות חלה עלייה באי-השוויון מאשר קודם הייתה מגמה של ירידה

ישראל אייכלר: יש ביטוי לילדים בתוכניות פה?     

עדה מימון: לא באופן - - -      

אליהו דלל: לא באופן ספציפי

ישראל אייכלר: אז אולי צריך להכניס איזושהי התייחסות

ישראל אייכלר:  בתוכניות גם לעוני בקרב ילדים

נורית ויסברג נקאש: אני רוצה להציע שבאמת חבל להיכנס לרזולוציה של הילדים

נורית ויסברג נקאש:  ומי כמוני שעבדה הרבה שנים עם ילדים, וילדים בסיכון, ורואה ילדים בעוני

נורית ויסברג נקאש:  אנחנו מסתכלים על המשפחה כיחידת התערבות

נורית ויסברג נקאש:  אנחנו חושבים שאי אפשר לנתק ילד ממשפחה והורים מילדים, וחבל

נורית ויסברג נקאש:  אנחנו רואים את הראייה הכוללת

נורית ויסברג נקאש:  אני רוצה, ואני חושבת שהמשרד הוכיח את עצמו בשנים האחרונות שאפשר לסמוך עלינו

נורית ויסברג נקאש:  כשאנחנו מטפלים בעוני, ועוזרים להורים לבנות חיים משמעותיים יותר, בריאים יותר, אנחנו גם נגיע לסוגיה של הילדים

נורית ויסברג נקאש:  ולרדת לרזולוציות שאחר-כך יהיו כתובות בחוק, לא נצליח להחזיק אותם

נורית ויסברג נקאש:  זו דעתי המקצועית

נורית ויסברג נקאש:  כמובן שכל המכובדים היו"רים - - -      

אליהו דלל: לא, אבל בחוק אפשר לרשום שצריכה להיות תוכנית, התייחסות

ישראל אייכלר: זה מפריע שיהיה כתוב התייחסות גם לילדים?      

נורית ויסברג נקאש: ילדים שייכים למשפחה

נורית ויסברג נקאש:  אני לא חושבת על שום תוכנית שאפשר לעשות שלא מגיעה בסוף לילדים כשמטפלים במשפחות שחיות בעוני

עדה מימון: צריך להרחיב את ההזנה בבתי-הספר

אליהו דלל: אני רוצה לחדד

אליהו דלל:  אנחנו לא לחייבים להיכנס לפרטים

אליהו דלל:  אבל במסגרת הרשות שהיא המאבק בעוני, צריכה להיות גם תוכנית בנושא הזה איך מוציאים את אותם ילדים ממעגל העוני, כי יכולה להיות משפחה שהאבא והאימא, אי-אפשר כבר לטפל בהם, ואז צריך באמת לטפל בילדים

אליהו דלל:  צריכה להיות תוכנית, לא אמרתי כרגע להיכנס לפרטים של התוכנית

אליהו דלל:  אבל הרשות צריכה – אם זה כתוב, מצוין

אליהו דלל:  תוכנית לילדים

דבורה ביטון: ההזנה שלהם

דבורה ביטון:  שאנחנו יודעים שבמסגרת חינוך הם - - -      

יונתן מישרקי: שנוגעת בבני נוער, בנשים, בגברים, בזקנים, בילדים, בכול

אליהו דלל: אנחנו מדברים על בני נוער וילדים

אליהו דלל:  כשאנחנו מדברים על ילדים, צריכה להיות כחלק מהעבודה של הרשות התייחסות ספציפית לילדים עד גיל 18

אליהו דלל:  ברור שיש קושי

נטלי מופסיק: אבל נורא קשה לעשות את זה התייחסות רק לילדים

נטלי מופסיק:  ואז צריך גם התייחסות רק  למגזרים ספציפיים, או רק לאוכלוסיות ספציפיות

נטלי מופסיק:  הרעיון של הרשות להתייחסות - כל אזרח במדינת ישראל מגיע לו שהתייחסו, כל אזרח, ובכלל זה גם ילדים

דבורה ביטון: אז מה הבעיה שבמסגרת הרשות יהיה גם מי שיפקח על מצבם של הילדים והנוער?      

נטלי מופסיק: בגלל שהצעת החוק מדברת על הסתכלות מתוכללת על תופעת העוני, שכל אדם בישראל עלול לחוות

נטלי מופסיק:  ברגע שאת כותבת ילדים, מה המשמעות לגבי אוכלוסיות אחרות

ישראל אייכלר: אם הייתי כותב קשישים

ישראל אייכלר:  ילדים

ישראל אייכלר:  נשים

ישראל אייכלר:  גברים

עדה מימון: אפשר להוסיף משהו כללי כמו "לרבות" התייחסות לקבוצות אוכלוסייה, משהו כללי לגבי התוכנית

דבורה ביטון: תודה כבוד היושב ראש, תודה לחבר הכנסת ינון אזולאי, ולכל מי שהשתתף על היוזמה החשובה הזו

דבורה ביטון:  אני באמת רוצה להזכיר שהנושא הזה הוא כבר קרוב לליבנו

דבורה ביטון:  שר הרווחה לשעבר, מאיר כהן, אז בוועדת אלאלוף, ואנחנו יושבים בוועדת זכויות הילד

ישראל אייכלר: אני ומאיר כהן היינו חברים בוועדת הרווחה כשאלאלוף היה היושב-ראש, ודוח העוני שלו ידוע לנו

ישראל אייכלר:  זה בעצם המשכיות

דבורה ביטון: בדיוק

דבורה ביטון:  זה מתגלגל ואנחנו רואים שעדיין אנחנו פוגשים, כפי שאמר חבר הכנסת דלל, בוועדות שאנחנו פוגשים  ילדים רעבים, נוער רעב, הורים שמתקשים

דבורה ביטון:  אז נכון שבדרך כלל הורה שיש לו הכנסה, פרנסה, ילדיו מן הסתם אוכלים

דבורה ביטון:  אבל יש מקרים שאנחנו חושבים שיש לתת את הדעת שההורים מסיבות שלהם, בין אם חלילה אב מסומם, אב מהמר, אני יודעת מה קורה עם הכסף הזה? אני יודעת איך זה בא לידי ביטוי בתא המשפחתי הזה שעדיין אנחנו צריכים להיות ערניים, או אפילו להיות בקשר עם בתי-ספר לדעת שהכול בסדר

דבורה ביטון:  שילד מגיע עם הסנדוויץ' שלו

דבורה ביטון:  שאם יש הזנה בבית-הספר, הילד אוכל

דבורה ביטון:  אסור לנו שיקרה מצב שילדים, ולמה אני אומרת ילדים? כי לרוב זו אוכלוסייה שלא יודעת לדבר, היא לא יכולה לבוא ולהתלונן

דבורה ביטון:  אולי ירגישו בבית הספר שהוא לא בא עם סנדוויץ', שהוא לא אכל צהריים

דבורה ביטון:  אולי הוא יישן על קיבה ריקה

דבורה ביטון:  ואם כבר עושים רשות, אז שתתכלל את זה

נטלי מופסיק: אז אני מציעה כמו ההצעה של היועצת המשפטית, אולי פשוט להוסיף שהתוכנית הלאומית הרב-שנתית תגובש בהתאם, או בהתחשב ומתייחס למאפייני אוכלוסיות

דבורה ביטון: שלא יישאר סיסמה, זה מה שחשוב

מרדכי זאב ויטמן: בהמשך למה שאמרו פה חברי הכנסת על הילדים, אנחנו צריכים להבין שתי דברים

מרדכי זאב ויטמן:  היום יש ילדים שאין להם מה לאכול, אולי זה נשמע דמיון, יש את זה

מרדכי זאב ויטמן:  קיים והעמותות יודעות לתת את האוכל

מרדכי זאב ויטמן:  דבר נוסף

מרדכי זאב ויטמן:  כשנותנים לילד אוכל בבית הספר, זה לא רק שהילד הזה יכול לאכול, גם האבא שלו יכול לעבוד

מרדכי זאב ויטמן:  זה מעלה את הכלכלה באופן כללי שמונעת את העוני

מרדכי זאב ויטמן:  הדבר הכי חשוב בהתייחסות לילדים, בדרך כלל, ילדים גדלים כמו ההורים שלהם, אם זה האבא שהיה רגיל להיות נצרך ונזקק, גם הילד יהיה ככה

מרדכי זאב ויטמן:  אם האבא רגיל להיות שכיר, הילד גם יהיה שכיר

מרדכי זאב ויטמן:  ואם האבא עושה עסקים, הילדים יעשה עסקים, ככה זה בדרך כלל

מרדכי זאב ויטמן:  אני חושב שאפשר להתייחס לחלק של החינוך בנושא של הכלכלה איך להתנהל נכון

ישראל אייכלר: חשבתי על זה שהדברים שלך מחייבים תגובה של דניאלה פרידמן, מנהלת תחום דעת, מדע חברה במשרד החינוך

דניאל פרידמן: אני אחראית על מדעי החברה וגם על חינוך פיננסי

דניאל פרידמן:  במסגרת החינוך הפיננסי, גובשה תוכנית רב-גילית, היא מתחילה מגיל הגן ועד כיתות י"ב

דניאל פרידמן:  עוסקת בכל הנושאים, החל מניהול תקציב, הכול מותאם כמובן לגיל וזה בכל השפות, החל מניהול תקציב, צרכנות נבונה ועולה למעלה לכיוון של בנקים, השקעות, הלוואות

דניאל פרידמן:  הנושא קצת של תעסוקה, פלוס שכר וכו'

ישראל אייכלר: אתם תהיו ברשות הזאת מיוצגים?     

דניאל פרידמן: ממה שאני ראיתי אתמול בטיוטה כן

ישראל אייכלר: אז אתם תהיו שם

ישראל אייכלר:  זאת אומרת, גם תתנו את ההתייחסות לילדים גם לחינוך הפיננסי שזה חשוב מאוד, כפי שדיבר ויטמן, להכין אנשים כדי שיוכלו להתפרנס, ולא הצטרכו ליפול לעוני

ישראל אייכלר:  אני ממש מודה לך

ישראל אייכלר:       חברת הכנסת לזימי, יש לך גם הצעת חוק

נעמה לזימי: כדי שנגיע להקראה, רק אגיד משפט

נעמה לזימי:  זו הצעת חוק בעצם של ינון

נעמה לזימי:  אני הצמדתי את החוק שלי להצעה

נעמה לזימי:  אני מאוד מברכת על השיח שיש עם המועצה לביטחון תזונתי

נעמה לזימי:  אני מקווה שבסוף יגיע נוסח שמוסכם גם עם המועצה לביטחון תזונתי כרשות עצמאית, וגם להקמת החוק הזה

נעמה לזימי:  אני מקווה שעד שנגיע לזה זה יהיה מתואם, מוסכם, בלי שום מהמורות בדרך

נעמה לזימי:  תודה

ישראל אייכלר: נתחיל בהקראה

עדה מימון: נתחיל בהקראה

עדה מימון:  הנוסח שנמצא בפניכם, זה נוסח שכולל שינויים

עדה מימון:  אני אקריא כבר את הנוסח כולל השינויים, ונעבור סעיף, סעיף

עדה מימון:        הצעת חוק הרשות הלאומית למאבק בעוני, התשפ״ג-2022     הגדרות – 1

עדה מימון:  בחוק זה - ״חוק יסודות התקציב״ - חוק יסודות התקציב, התשמ״ה-1985; ״המועצה״ - מועצת הרשות שמונתה לפי סעיף 5; ״המנהל״ - מנהל הרשות; המשרד״ – שונה למשרד הרווחה והביטחון החברתי

עדה מימון:   ״הרשות״ - הרשות הלאומית למאבק בעוני שהוקמה לפי סעיף 2; ״השר״ - שר הרווחה והביטחון החברתי;     פרק ב׳: הקמת  הרשות ותפקידיה 2

עדה מימון: 	(א) מוקמת בזה במשרד הרווחה והביטחון החברתי הרשות הלאומית למאבק בעוני  אשר תפעל לצמצום ממדי העוני בישראל בהתאם להוראות חוק זה

עדה מימון:  (ב)	הרשות תהיה עצמאית בהפעלת סמכויותיה לשם מילוי תפקידיה בהתאם  להוראות חוק זה

עדה מימון:   (ג) משרד ממשלתי, רשות מקומית ותאגיד שהוקם בחוק ייוועצו ברשות בעניין מסוים הקשור בתחומי פעולתה של הרשות

עדה מימון:  3

עדה מימון:           תפקידי הרשות הם: (1)	להקים ולנהל מרכז לאומי למידע ולמחקר בתחום העוני והמאבק בעוני, בהתאם להוראות פרק ה, ובכלל זה, לקדם ולקיים קשרים עם גופים בין- לאומיים הפועלים בתחומי המאבק בעוני לפי שיקול דעת הרשות;  (2)	לתאם ביו משרדי הממשלה השונים ובינם לביו הרשויות המקומיות בכל הנוגע לצמצום ממדי העוני ובכלל זה לקדם שיתופי פעולה ביו משרדים ממשלתיים, יחידות סמך, רשויות מקומיות, חברה אזרחית וגופים נוספים בתחומי פעילותה של  הרשות

עדה מימון:      (3)	לקדם תכנית לאומית רב-שנתית לצמצום העוני במדינת ישראל ולהביאה לאישור הממשלה

עדה מימון:       ממה שעלה בשיח של לפני, ביקשו שנכתוב שהתוכנית תכלול גם התייחסות

עדה מימון:  כלומר, נרד לרזולוציה של לא ממש מה מופיע בתוכנית, אבל למה היא צריכה להתייחס, לפי איזה חתכים, באיזו ראייה היא צריכה להיעשות

עדה מימון:  וכרגע, אנחנו נוסיף משהו שהתייחס לזה, שהתוכנית תתייחס גם להיבטים של קבוצות אוכלוסייה שונות, גילאים, צרכים של קבוצות שונות

עדה מימון:  אנחנו ננסח את זה

עדה מימון:  בסדר

עדה מימון:      		(4)	לגבש תכניות שנתיות ליישום התכנית הלאומית הרב שנתית לצמצום העוני  		שאושרה כאמור בפסקה 3

עדה מימון:   (5)	לייעץ לשר ולממשלה בתחומי המאבק לצמצום תופעת העוני ומניעתה;     

יונתן מישרקי: ביקשתי להכניס פה גם כן את הנושא של הצלת מזון

עדה מימון: יש לנו את הביטחון התזונתי

עדה מימון:            (6)	להציע חקיקה בתחום פעילותה של הרשות;      (7) להגיש חוות דעת על הצעות חוס וחקיקת משנה שהובאו לאישור ועדה      מוועדות הכנסת ושנוגעות לתחומי פעילותה של הרשות, לרבות שיש בהן      השלכות והשפעה על אוכלוסיות מוחלשות ועל המאבק בעוני לפי הוראות סעיף 4א

עדה מימון:       (8) לקיים מעקב ובקרה לגבי פעילות משרדי הממשלה בנושאים שבתחום פעילותה של הרשות

ישראל אייכלר: לגבי סעיף 7 אני רוצה לשאול

ישראל אייכלר:  היא צריכה להגיש חוות דעת

ישראל אייכלר:  למשל, עכשיו, שתהיה רשות

ישראל אייכלר:  הולכים לקצץ 300 מיליון שקל מתקציב תזונה לעניים

ישראל אייכלר:  האם הרשות יש לה סמכות לעשות משהו, להגיש חוות דעת בעניין הזה? להגיד אנחנו לא מסכימים?     

עדה מימון: אני רק אגיד שבאמת סעיף 4(א) שמפרט את העניין הזה, ואני מעירה שזה בדומה לתפקיד שיש לרשות לקידום מעמד האישה גם, הוא קובע שגם לרבות על הצעת חוק תקציב שנתי

עדה מימון:  כלומר, רשות תצטרך ליידע הצעות חוק, ללמד אותן, ולזהות היבטים שיכולים להשליך על עוני ועל אוכלוסיות מוחלשות

עדה מימון:  וכמובן, שאם יש היבט כזה, והיא חושבת שיש פה השפעה שלילית, היא תצטרך לציין את זה בחוות הדעת שתונח בוועדת כספים לפני הדיון של התקציב

עדה מימון:  ואז היא תאיר זרקור על עניינים שהיא חושבת שבעייתיים בהצעת החוק בתחומים שהיא פועלת בהם

שלומי מור: ענת אם אפשר לבקש, ככל שהצעות החוק נוגעות לחוק הביטוח הלאומי, או חקיקה סוציאלית, זה ייעשה לאחר היוועצות עם המוסד לביטוח לאומי?      

עדה מימון: זה חוות דעת

עדה מימון:  יש שם נציגים שלכם בתוך המועצה

שלומי מור: אבל זה המלצות לתיקוני חקיקה

שלומי מור:  לא יודע אם כל המלצה אמורה לעבור דרך הרשות

נטלי מופסיק: יש את הסעיף הכללי שאומר שמשרד ממשלתי, רשות מקומית ותאגיד שהוקם בחוק, שמין הסתם זה כולל את המוסד לביטוח הלאומי, הן אלה שייוועצו ברשות

נטלי מופסיק:  כלומר, יש את זה בכיוון ההפוך

נטלי מופסיק:  בנוגע לחקיקה, הם יוכלו להגיש חוות דעת לוועדות הכנסת, אבל זה כבר בשלב שלאחר מכן

שלומי מור: נניח שאחרי שתגבשו ידע, אז אנחנו ניוועץ

שלומי מור:  אבל בשנים הראשונות בטח אתם תיוועצו בנו

שלומי מור:  אני רק רוצה לוודא שאין הצעות לתיקון חוק הביטוח הלאומי, שהביטוח הלאומי - - - בסוף איך נלחמים בעוני? בין היתר גם בתגמולים

שלומי מור:  וכיוון שאנחנו גוף שאמון על זה - - -      

עדה מימון: אתם תגישו הצעת חוק, לדוגמה, להפחתת תגמולי ביטוח לאומי

עדה מימון:  היא תצטרך לחוות דעתה, ולהגיד אם יש בו היבטים שמשפיעים על עוני שלא נשקלו

עדה מימון:  זה יובא בפני הוועדה שדנה, שגם אז התקיים דיון ותהיו שם

נטלי מופסיק: הוועדה לא תוכל ליזום הצעת חוק לתיקון חוק הביטוח הלאומי

נטלי מופסיק:  היא עדיין כפופה להוראות שבהן הממשלה עובדת

ינון אזולאי: שלומי, אתה חלק מהמועצה

ינון אזולאי:  הרי הדעה שלך גם תהיה שם

ישראל אייכלר: שלומי, היועץ המשפטי של הביטוח הלאומי, יש לי שאלה

ישראל אייכלר:  כשקיצצו עכשיו 50% מהתלושים שאתם מחלקים לעניים, מישהו התייעץ אתכם?     

שלומי מור: לא, אדוני

שלומי מור:  אנחנו לא מחלקים אותם

שלומי מור:  זה נעשה דרך משרד הפנים

שלומי מור:  זה לא דרכנו בכלל

ינון אזולאי: יש חלק מהרשימות שהם מעבירים אותן

ינון אזולאי:  ביטוח לאומי מעביר אותן

עדה מימון: (9) לייעץ לשר ולממשלה בגיבוש המדיניות בתחום הביטחון התזונתי לגבי תושבי ישראל:      זה הוספנו בעקבות סעיפים בהמשך שמקימים את המועצה לביטחון תזונתי כוועדה תחת הרשות

עדה מימון:  נאמר לנו ממשרד הרווחה, שהם   יחזרו ויחזירו לנו תשובה אם להשאיר את המועצה לביטחון תזונתי כפי שהיא היום מכוח החוק, או תחת הרשות למאבק בעוני, יש עמדה של המשרד

ניצה קסיר: אנחנו נדון בזה לקראת שנייה ושלישית

ניצה קסיר:  כרגע אפשר להשאיר ככה

עדה מימון: אז כרגע מבטלים את המועצה - ימשיך להיות ועדה

ינון אזולאי: אבל עוד פעם

ינון אזולאי:  מבטלים, ואנחנו מבקשים שכן תהיה הידברות כפי שדיברנו

ינון אזולאי:  אנחנו רוצים שזה יהיה בהבנה כמה שיותר

עדה מימון: מאשרים לראשונה

ישראל אייכלר: כן

בקי קשת: סליחה, אפשר שאלת הבהרה

בקי קשת:  משהו שלא הבנתי

בקי קשת:  לא ברור לי לגמרי

בקי קשת:  יש לה סמכות לתת חוות דעת, זה בסדר

בקי קשת:  השאלה מי יוכל לפנות אליה לתת חוות דעת, היא בכל זאת יושבת במשרד מסוים, עם שר שהוא יהיה בקואליציה תמיד

בקי קשת:  לצורך העניין, האם יש סמכות, יכולה להיות סמכות ליועץ משפטי, לביטוח לאומי, לבקש לדרוש, ועדה לדרוש שהיא תיתן חוות דעת, כי אחרת החשש הוא שמא לא יהיה להם – על כל מיני חוקים הם לא יוציאו חוות דעת, ונפספס את העיקר שהם בעצם יכולים לתת את הביקורת הדרושה

נטלי מופסיק: אז אני קודם אגיד

נטלי מופסיק:  כל ועדה בעצם תוכל לבקש חוות דעת

נטלי מופסיק:  אבל הרעיון של הרשות הזאת בדומה לכל מיני נציבויות שהממשלה הקימה, היא סוברנית ליזום עמדות ולהציג חוות דעת שלא כפופות לעמדת הממשלה

נטלי מופסיק:  זה חלק מהרעיון

נטלי מופסיק:  היא עצמאית

נטלי מופסיק:  היא אמנם כפופה למשרד הרווחה בהיבטים המעשיים והביורוקרטיים, אבל בהיבטי המהות, בהיבטים של גיבוש חוות הדעת, היא סוברנית ועצמאית לגבש את חוות דעתה בהתאם לידע ולמומחיות שתצטבר אצלה

בקי קשת: היא לא חייבת

בקי קשת:  היא בוחרת מתי להגיש חוות דעת, או שיש חובה קבועה

נטלי מופסיק: קודם כל רשות ממשלתית, או משרד ממשלתי יהיה חייב להיוועץ בה לפי החוק הזה

נטלי מופסיק:  וועדות הכנסת יוכלו לבקש ממנה חוות דעת להליכי חקיקה

עדה מימון: אנחנו רק מוסיפים פה – לייעץ לשר ולממשלה בגיבוש מדיניות בתחום הביטחון התזונתי

עדה מימון:  וכן, בענייני בתחום הצלת מזון, מתן סיוע, וחלוקת מזון

עדה מימון:  אז אנחנו מוסיפים את זה

עדה מימון:       (10) למלא כל תפקיד אחר שהוטל עליה לפי חוק זה

עדה מימון:      4

עדה מימון:  תכנית רב־שנתית  ותכניות שנתיות (א)	הרשות תגבש תכנית לאומית רב-שנתית למאבק בעוני, לתקופה שלא תפחת מחמש שנים, בכלל זה תקבע הרשות יעדים מדידים לצמצום העוני;  הרשות תגיש את התכנית הרב-שנתית לאישור הממשלה לאחר אישורה במועצה

עדה מימון:  (ב)	לאחר אישור התוכנית הלאומית הרב שנתית למאבק בעוני, תגבש הרשות תוכניות שנתיות ליישומה ותביאן לאישור המועצה

עדה מימון:   (ג) הרשות באמצעות השר תגיש לוועדת העבודה והרווחה של הכנסת עד 15 במרץ בכל שנה דין וחשבון על התוכנית הרב שנתית, ועל ביצוע התוכנית השנתית בידי הרשות במהלך שנת התקציב שקדמה למועד הדיווח, וכל על תוצאותיה ויישומה

עדה מימון:  (ד)	הרשות תפרסם את הדין וחשבון כאמור בסעיף קטן (ג) באתר האינטרנט  של הרשות

בקי קשת: למה זה באמצעות השר ולא ישירות לוועדה?     

עדה מימון: כי הרשות הזאת תחת השר, והשר הוא זה שמגיש לוועדה בכנסת

עדה מימון:  זה מקובל ככה

בקי קשת: אבל חוק המועצה למשל לביטחון תזונתי, המועצה מחוייבת להגיש ישירות לוועדה

בקי קשת:  ויש ערך רב בהרחקה, כמה שאנחנו רוצים כמה שיותר עצמאות לרשות הזאת כדי שיהיה לה כמה שיותר - - -      

נטלי מופסיק: המועצה לביטחון תזונתי היא גוף שפחות עובד בשטח לעומת הרשות הזאת שאנחנו מקימים

נטלי מופסיק:  למיטב הבנתי וידיעתי, מקובל הוא שרשויות ונציבויות כאלה עוברות דרך השרים לפני שחוות הדעת מוגשת לוועדה

יונתן מישרקי: ענת, את נושא התקציב, זה המקום שרוצים להכניס?     

עדה מימון: כמו שנאמר פה, באמת, בסעיף 18 לחוק המועצה הארצית לביטחון תזונתי, המועצה מגישה לוועדת העבודה ישירות

עדה מימון:  שוב, יש מקומות שזה מוגש באמצעות שר

עדה מימון:  רוב המקומות שאני מכירה

עדה מימון:  ויש כמו שאנחנו רואים פה עצמאי

עדה מימון:  להחלטת חברי הוועדה - - -     

יונתן מישרקי: אם זה מגיע לשולחן בכל מקרה אלינו, ויש חובת דיווח - - -     

ישראל אייכלר: הרשות תגיש

עדה מימון: תגיש ישירות לוועדה?     

ישראל אייכלר: כן

ישראל אייכלר:  אם יש דבר כזה ברשויות אחרות, למה שלא יהיה פה?     

ינון אזולאי: אם יש בעיה תבואו בין שנייה ושלישית ותגידו שיש בעיה

ינון אזולאי:  בסדר

עדה מימון: אני מתקנת בסעיף קטן (ג) שהרשות תגיש לוועדת העבודה והרווחה עד ה-15 במרץ את הדיווח על התוכניות

עדה מימון:       סעיף 4(א) זה סעיף שנוסף על חוות דעת על חקיקה וחקיקת משנה, שזה מתקשר לתפקיד שדיברנו עליו

עדה מימון:           4א

עדה מימון:  הועברה לוועדה מוועדות הכנסת (בסעיף זה	הוועדה) הצעת חוק, לרבות הצעת חוק תקציב שנתי, או הובאה לאישור הוועדה או להתייעצות עמה חקיקת משגה, אשר נוגעות לתחום מתחומי פעולתה של הרשות לרבות אס יש בהן השלכה או השפעה על מאבק בעוני או אוכלוסיות מוחלשות, תגיש הרשות  לוועדה חוות דעת בדבר ההשלכות האמורות (בסעיף זה חוות דעת למאבק בעוני); חוות הדעת למאבק בעוני תונח על שולחו הוועדה לקראת הדיון בעניין ותכלול התייחסות להשפעות אפשריות של ההסדרים המוצעים בהצעת החוק או בחקיקת המשנה על המאבק בעוני

עדה מימון:  פרק ג׳: המועצה 5

עדה מימון: 	(א) השר ימנה מועצה בת 25 חברים, והם:      אני רק מעירה שיש שינוי קטן בנוסח

עדה מימון:  מי שממנה את הנציגים זה שר הרווחה

עדה מימון:  בכל משרד השר הרלבנטי ממליץ מקרב עובדי המשרד כמובן

עדה מימון:  כלומר, נציגי המשרדים הם עובדי מדינה

עדה מימון: נציג שר הפנים שימונה לפי המלצת שר הפנים מקרב עובדי משרדו

עדה מימון: נציג שר לפיתוח הנגב והגליל והחוסן הלאומי שימונה לפי המלצת השר  לפיתוח הנגב והגליל והחוסן הלאומי מקרב עובדי משרדו

עדה מימון: נציג שר הבריאות שימונה לפי המלצת שר הבריאות מקרב עובדי משרדו

עדה מימון: נציג שר העלייה והקליטה שימונה לפי המלצת שר העלייה והקליטה מקרב עובדי משרדו

עדה מימון: נציג שר השיכון לפי המלצת שר השיכון מקרב עובדי משרדו

עדה מימון: נציג שר התחבורה שימונה לפי המלצת שר התחבורה מקרב עובדי משרדו

עדה מימון: נציג שירות התעסוקה מקרב עובדי השרות שימונה לפי המלצת שר העבודה –  זה מקרב עובדי השרות

עדה מימון: נציג מרכז השלטון האזורי, שימונה לפי המלצת יושב ראש מרכז השלטון האזורי; 

עדה מימון:       מהם שניים לפחות ידע וניסיון בתחום העבודה הסוציאלית, נציג אחד  

עדה מימון:       ארגוני סיוע שפועלים בתחום

ישראל אייכלר: מה עם הסנגור שצריך להיות בייעוץ?     

עדה מימון: בדקתי את העניין

עדה מימון:  משיח שעשינו שיח מקדים, אמרו שנציגים, ארגונים העוסקים בסנגור על אנשים החיים בעוני, זה ארגונים שבאמת עוסקים, מסייעים ונמצאים בתוך אותה פעילות של אותם אנשים

עדה מימון:  אני בדקתי חוק שוויון זכויות לאנשים עם מוגבלות ולא ראיתי משהו דומה

עדה מימון:  השאלה אם אפשר לשנות את המלה "סנגור"

נורית ויסברג נקאש: הרעיון של סנגור עצמי היה באמת שזה יהיה מתוך ארגונים שעובדים בעצמם עם אנשים בעוני

עדה מימון: אז יש סנגור, ויש סנגור עצמי

ישראל אייכלר: עוסקים בייעוץ לאנשים החיים בעוני

ינון אזולאי: בדקתם את זה?     

עדה מימון: אני לא מצאתי

נטלי מופסיק: לא מצאתי את זה בחוקים אחרים באמת

נטלי מופסיק:  אבל זה משהו שמאוד מוכר

עדה מימון: המונח "סנגור", יש לו כמה משמעויות

עדה מימון:  אתמול כאשר דיברנו, חששנו שיחשבו באמת שמדובר פה על עורכי דין שמייצגים, מסנגרים

עדה מימון:  לא

עדה מימון:  הכוונה היא שבאמת סנגור עצמי - - -      

נורית ויסברג נקאש: ארגון פעמונים הוא ארגון חשוב מאוד בחברה הישראלית, אבל הוא לא עושה עם האנשים

נורית ויסברג נקאש:  האנשים לא משמיעים את קולו

נורית ויסברג נקאש:  הוא נותן להם עצות

נורית ויסברג נקאש:  אחד הדברים שאנחנו לומדים עם אנשים שחיים בעוני, זה שהם בדרך כלל יכולים לתת לנו עצות

נורית ויסברג נקאש:  כשיושבת ועדה מכובדת עם 25 משתתפים, אני חושבת שראוי שאנשים שחיים בעוני עצמם יבואו ויגידו לכל החכמים שיושבים שם סביב השולחן מה ראוי ונכון לעשות וצריך להקשיב לקול שלהם

נורית ויסברג נקאש:  אז אני בעד להקשיב לאנשים

נורית ויסברג נקאש:  תודה

נטלי מופסיק: אפשר לכתוב בסנגור עצמי של אנשים החיים בעוני, זה מונח מקצועי מאוד מוכר

נטלי מופסיק:  וגם אם הוא לא היה בחקיקה עד היום, הוא בטח יהיה

ישראל אייכלר: אנחנו לא מעוניינים להכניס דברים חדשים בחקיקה

ישראל אייכלר:  אנחנו מעוניינים שאנשים שעוסקים בייעוץ וסיוע לאנשים בעוני, זה מה שאת עושה, לא ארגוני סיוע

ישראל אייכלר:  אנשים שבעצמם, כמו שאתם אומרים, אנשים עצמם שעוסקים בעניין הזה של העוני, שהם יהיו שם

נטלי מופסיק: יש הבדל בין האנשים שעוסקים בעניין של העוני, שזה נציגי ארגוני סיוע שחשוב שיהיו

ישראל אייכלר: כן

ישראל אייכלר:  אמרתי

ישראל אייכלר:  חשוב שיהיו

נטלי מופסיק: אבל חשוב שיהיו לא פחות גם ארגונים של סנגור עצמי

ישראל אייכלר: את אומרת לי מושג שאין בחקיקה

ישראל אייכלר:  אני שמעתי את זה

ישראל אייכלר:  ואני שוקל את זה

ישראל אייכלר:  המסקנה שלי שאם המטרה היא לעזור לאנשים שיהיה שם ייצוג לאנשים עניים בעצמם, אז הנוסח יהיה – "ארגונים העוסקים בייעוץ וסיוע לאנשים החיים בעוני", זה בדיוק האנשים

ישראל אייכלר:  כל מושג אחר, זה משהו אחר שאף אחד לא יודע מה זה

נורית ויסברג נקאש: אני רוצה להציע לכבוד היושב-ראש, אני רוצה מאוד להציע לחשוב לכל החברים המכובדים, ואיך אתה אומר – לא צריך הכול לסגור אחרי קריאה ראשונה

נורית ויסברג נקאש:  לתת לאנשים שחיים בעוני את האפשרות להיות

נורית ויסברג נקאש:  ברגע שאתה מביא ארגון שהוא יועץ, אתה מביא את המומחה לאיך לעזור

נורית ויסברג נקאש:  אני חושבת שיהיה חשוב לכתוב גם אם אנחנו נהיה חלוצים

ישראל אייכלר: תראי לי מילה שמדברת על מה שאת אומרת

ישראל אייכלר:  המילה "סנגור" לא אומר לי כלום

נורית ויסברג נקאש: בואו נכתוב – "אנשים שחיים בעוני"

ישראל אייכלר: יופי

ישראל אייכלר:  זה אני מסכים

ישראל אייכלר:  אבל אל תכניסו לי מילים שלא מוצאים במילון "אבן שושן" ולא בחקיקה

ישראל אייכלר:  אני מוכן – "אנשים שחיים בעצמם בעוני"

עדה מימון: אז נציג אחד מקרב אנשים החיים בעוני

עדה מימון:  ונציג מטעם ארגוני סיוע

עדה מימון:  כלומר, יש שבעה נציגי ציבור, והחוק מחייב שניים – עבודה סוציאלית

עדה מימון:  אחד – מקרב אנשים החיים בעוני

עדה מימון:  ואחד מטעם ארגוני סיוע שפועלים בתחום

אלה כהן: אם הם נבחרים?      

עדה מימון: שר הרווחה ממנה אותם

עדה מימון:  ויש סעיף של ייצוג הולם שנגיע אליו

ז'יל דרמון: רק הערה אחת, כבוד היושב-ראש, אני חושב שמספר הנציגים שם הוא מדי

ז'יל דרמון:  אנחנו מאמינים שיש איזושהי דינמיקה פנומנלית מהמגזר השלישי בתחום הספציפי של צמצום העוני

ז'יל דרמון:  שם נמצא ידע, יוזמה, גמישות, יעילות, יצירת שוק מטורפת להגביל מספר נציגים

ז'יל דרמון:  ספציפית בתחום הזה, הגדרתם בינתיים

עדה מימון: לפחות אחד

ישראל אייכלר: יכול להיות יותר

ז'יל דרמון: אם אתם רוצים לתת פוש בעניין הזה

ז'יל דרמון:  אני חושב לפחות נציג אחד זה לא מספיק

ז'יל דרמון:  היינו מציעים שתרשמו לפחות שלושה

ז'יל דרמון:  אני חושב שלעשות ביי-פאס לידע, לאנרגיה - - -     

ישראל אייכלר: אוקיי

ישראל אייכלר:  קיבלת

ישראל אייכלר:  אנחנו משנים

מרדכי זאב ויטמן: אני חושב שגם צריך נציג מהעמותות של הציבור החרדי

ישראל אייכלר: יש סעיף למגזרים

ישראל אייכלר:  רבותיי, תקשיבו ליועצת המשפטית שהכינה חוק

ישראל אייכלר:  יש הכול

ישראל אייכלר:  תשמעו עד הסוף, תראו שכולם נמצאים פה

ישראל אייכלר:  ואם אז תראו שמישהו חסר - תודיעו לנו

עדה מימון: אני מזכירה, שאנחנו מדברים על מועצה של 25 חברים, מתוכם שבעה נציגי ציבור

עדה מימון:  אנחנו משנים שאחד לפחות הוא מתחום העבודה הסוציאלית

עדה מימון:  אחד מקרב אנשים החיים בעוני

עדה מימון:  ושני נציגים לארגוני סיוע

מרדכי זאב ויטמן: בלי להסכים לשלושה, אנחנו דיברנו על חמישה

ישראל אייכלר: מי דיבר על חמישה?     

מרדכי זאב ויטמן: בתיקונים שהעברנו

ז'יל דרמון: אני שמעתי את יושב-ראש הוועדה, שהסכימה שלושה לפחות

ישראל אייכלר: אני רוצה שבעה

ישראל אייכלר:  והשר מוסמך לקחת את כל השבעה

ישראל אייכלר:  אבל במינימום שקבעה היועצת המשפטית היה אחד

ישראל אייכלר:  אתם ביקשתם להוסיף, הוספתי מאה אחוז, יש שניים

ישראל אייכלר:  רציתם מישהו מהעוני – קיבלנו

ישראל אייכלר:  מה עוד אתם רוצים?      

נטלי מופסיק: אדוני, צריך לתת שיקול דעת גם לעוד תחומים שקשורים בעוני, לא רק לארגונים הספציפיים האלה

נטלי מופסיק:  זה נראה לי שיקול דעת של שר הרווחה

יונתן מישרקי: אם השר יחליט שהוא רוצה

נטלי מופסיק: הקביעה הבסיסית שזה חייב להיות – שני ארגוני סיוע ועוד אדם בעוני, ועוד אדם אחד מתחום העבודה הסוציאלית, היא קביעה ראשונית טובה דיה

נטלי מופסיק:  אם השר יראה לנכון באותה מועצה ספציפית להגדיל את זה – זה שיקול דעתו

ישראל אייכלר: זה מה שאנחנו עשינו עכשיו

נטלי מופסיק: אבל בסוף ירדה נציגות אחת מעבודה סוציאלית

ישראל אייכלר: יש פתרון - הוספנו עוד אחד

אלה כהן: ירדה נציגות אחת של עבודה סוציאלית

אלה כהן:  ירד משתיים לאחד

אלה כהן:  לדעתי, זה חשוב שעדיין יישאר שלפחות יהיו שתי נציגות של עבודה סוציאלית

אלה כהן:   הן אלה עובדות

ישראל אייכלר: אנחנו שומעים את כולם, ואנחנו מחליטים מה שאנחנו חושבים טובת הציבור

ישראל אייכלר:  טובת הציבור – היועצת המשפטית תקריא עכשיו את כל ההרכב מחדש

עדה מימון: (17)    שמונה נציגי ציבור בעלי ידע וניסיון בתחום מתחומי פעילותה של הרשות מהם אחד לפחות בעל ידע  וניסיון בעבודה סוציאלית

עדה מימון:  נציג אחד מקרב אנשים החיים בעוני, וכמה נציגים לפחות מתוך  הארגונים שניים או שלושה

מרדכי זאב ויטמן: שלושה

ישראל אייכלר: אוקיי

ישראל אייכלר:  שלושה

עדה מימון: כלומר, מתוך השמונה, אנחנו שריינו פה חמש מקומות

נטלי מופסיק: רק צריך להסתכל על זה באופן קוהרנטי כדי להיטיב, בסוף אנחנו מגיעים למספר זוגי, וזה בעייתי במועצות

עדה מימון: מה, בנציגי ציבור?     

נטלי מופסיק: לא

נטלי מופסיק:  בכול

עדה מימון: (18)    איש סגל אקדמי בכיר במוסד להשכלה גבוהה העוסק בתחום פעולה של הרשות, ובלבד שהם לא יהיו  מאותו מוסד להשכלה גבוהה

עדה מימון:  כלומר, רק סגל אקדמי אחד

בועז גור: - - - לגבי משרד ראש הממשלה

ינון אזולאי: בוא נגיד, צריכים פחות חכמים, יותר אנשים שמבינים

בועז גור: לגבי נציג של משרד ראש הממשלה, היא בינתיים לא הוסיפה את זה

ישראל אייכלר: הוא אומר שאם את מוסיפה למשרד ראש הממשלה, אז זה יהיו זוגי

ינון אזולאי: אז נוסיף עוד אחד לארגונים, ואז הם יגיעו לאן שהם רוצים

נטלי מופסיק: לא, אנחנו נחזיר את שני סגל האקדמי כי זה דווקא די חשוב לנו

ינון אזולאי: יהיה לך אחד – מספיק

נטלי מופסיק: לא

נטלי מופסיק:  אבל יכול להיות בן אדם אחד מתחום עבודה סוציאלית

נטלי מופסיק:  בן אדם אחד מתחום כלכלה - - -      

ישראל אייכלר: רבותיי, אני כבר חורג מהתקנון מבחינת הזמן של הדיון הוועדה

ישראל אייכלר:  בואו נסכם את הפרק

עדה מימון: (ב)	הרכב חברי המועצה שהם נציגי הציבור ישקף במידת האפשר את מגוון תחומי פעולתה של הרשות - חברי המועצה כאמור לא יהיו עובדי המדינה

עדה מימון:  (ג)	בבחירת נציגי הציבור יינתן, במידת האפשר, ביטוי הולם, בנסיבות העניין, לייצוגן של כלל קבוצות האוכלוסייה בחברה הישראלית, ובכלל זה לקבוצות האוכלוסייה המנויות בסעיף 15א(א) לחוק שירות המדינה (מינויים), התשי״ט- 1959 ; בלי לגרוע מהאמור, אחד לפחות מחברי המועצה יהיה מקרב האוכלוסייה החרדית ואחד לפחות - מקרב האוכלוסייה הערבית

עדה מימון:      אני רק רוצה להבין, אם אחד מנציגי הממשלה הוא בן האוכלוסייה הערבית, זה עונה על הדרישה הזאת

עדה מימון:  כלומר, לא בהכרח מנציגי הציבור

בקי קשת: הסעיף כולו מדבר על מי שלא עובדי מדינה

נטלי מופסיק: נכון

נטלי מופסיק:  בגלל שעל עובדי מדינה ממילא חלות ההנחיות הכלליות של ייצוג הולם בשרות המדינה

עדה מימון: אז אנחנו נשנה את הנוסח שהסייפא תתייחס רק לאותם נציגי ציבור

עדה מימון:  כלומר חובת הייצוג ההולם לגבי בן האוכלוסייה החרדית והערבית יהיה מתוך אותם שמונה נציגים

עדה מימון:  הנוסח כרגע מדבר על חברי המועצה

עדה מימון:  בסייפא אחד לפחות מחברי המועצה יהיה מקרב האוכלוסייה החרדית

עדה מימון:  ולכן, כדי שהנוסח יהיה ברור שגם החובה של הייצוג הזה יהיה מקרב נציגי ציבור

עדה מימון:       (ג)	חברי המועצה יהיו תושבי ישראל

עדה מימון:  (ד)	לא ימונה לחבר המועצה מי שהורשע בעבירה פלילית או בעבירת משמעת שמפאת מהותה, חומרתה או נסיבותיה אין הוא ראוי לכהן כחבר המועצה, או שהוגש נגדו כתב אישום או קובלנה בעבירה כאמור וטרם ניתן פסק דין סופי בעניינו

עדה מימון:  (ה)	הודעה על מינוי המועצה והרכבה תפורסם ברשומות

ישראל אייכלר: מה זה קובלנה בעבירה? יש קובלנה שאדם, אזרח, יכול להגיש קובלנה נגד מישהו?     

עדה מימון: זה עבירות משמעת בדרך כלל - זה קובלנות

נטלי מופסיק: יש גם קובלנות פליליות

ישראל אייכלר: ויש קובלנה שאדם יכול להגיש קובלנה נגד מישהו אחר

ישראל אייכלר:  אז אם אני רוצה לפסול מישהו מהמועצה, אני הולך להגיש נגדו קובלנה, ומאז הוא לא יכול להיות חבר מועצה?     

נטלי מופסיק: זה ההוראות הסטנדרטיות של הנחיית היועצת אדוני

ישראל אייכלר: אני רוצה שיהיה ברור שמדובר פה בקובלנה לא אזרחית

עדה מימון: אני אבדוק מה נכנס פה בפנים

עדה מימון:  אני אבדוק איזה סוג של קובלנה

ישראל אייכלר: אני ארצה לפסול אותו, אני אלך להגיש נגדו תלונה וזהו

עדה מימון: לא, זו לא תלונה

עדה מימון:  זה כבר אחרי שהוגשה תלונה, הוגשה נגדו קובלנה, אבל נבדוק מה נכנס

ישראל אייכלר: אתה יודע מה המושג הזה

ישראל אייכלר:  אדם יכול לגשת, להגיש תלונה נגד מישהו - - -     

נטלי מופסיק: הכוונה היא בוודאי פלילי או משמעתי

נטלי מופסיק:  זו לא תביעה אזרחית

עדה מימון: סיימנו את סעיף 5

ישראל אייכלר: תודה רבה לכולם

ישראל אייכלר:  ישיבה זו נעולה